Diari Oficial de la Generalitat Valenciana


Sumari del DOGV 8063, del 15-06-2017 (2017/4450)

RESOLUCIÓ de 16 de maig de 2017, de la Presidència de la Generalitat, per la qual s'aprova la dissolució de l'agrupació dels ajuntaments del Palomar, Benissoda i Bufali, s'aprova la constitució de l'agrupació dels ajuntaments del Palomar i Benissoda per al sosteniment en comú del lloc de secretaria, i s'aprova la creació, classificació i exempció del lloc de secretaria de l'Ajuntament de Bufali.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8063

Data del DOGV
:   15-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4450


Data del document
:   16-05-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 16 de maig de 2017, de la Presidència de la Generalitat, per la qual s'aprova la dissolució de l'agrupació dels ajuntaments del Palomar, Benissoda i Bufali, s'aprova la constitució de l'agrupació dels ajuntaments del Palomar i Benissoda per al sosteniment en comú del lloc de secretaria, i s'aprova la creació, classificació i exempció del lloc de secretaria de l'Ajuntament de Bufali. [2017/4450]  
L'Ajuntament del Palomar, que està agrupat amb els ajuntaments de Benissoda i Bufali per al sosteniment en comú del lloc de secretaria, va acordar en sessió plenària de data 28 de setembre de 2016, amb un informe previ de secretaria, i per unanimitat, sol·licitar la dissolució de l'agrupació, i la constitució d'una nova agrupació amb l'Ajuntament de Benissoda per a la mateixa finalitat.  
Així mateix, l'Ajuntament de Benissoda, va acordar en sessió plenària de data 26 de setembre de 2016, amb un informe previ de secretaria, i per unanimitat, sol·licitar la dissolució de l'agrupació existent amb els ajuntaments del Palomar i Bufali per al sosteniment en comú del lloc de secretaria, i la constitució d'una nova agrupació amb l'Ajuntament del Palomar per a la mateixa finalitat.  
En les mateixes sessions plenàries es van aprovar els estatuts que han de regir la nova agrupació, així com l'adscripció de l'actual funcionària titular del lloc de secretaria, Verónica Vázquez Möllerstedt, al lloc resultant de la nova agrupació.  
D'altra banda, l'Ajuntament de Bufali, que està agrupat amb els ajuntaments del Palomar i Benissoda, per al sosteniment en comú del lloc de secretaria, amb un informe previ de secretaria, va aprovar en sessió plenària de data 19 de setembre de 2016, per acord de la majoria absoluta del nombre legal de membres de la corporació, sol·licitar la dissolució de l'agrupació, la creació del lloc de secretaria, així com l'exempció de l'obligació de mantenir el lloc de secretaria, ja que reuneixen els requisits previstos en els articles 12 i 13 del Decret 32/2013, de 8 de febrer del Consell, pel qual es regula el règim jurídic del personal funcionari amb habilitació de caràcter nacional en l'àmbit de la Comunitat Valenciana.  
En el mateix acord plenari es va acordar aprovar la proposta consistent que les funcions atribuïdes al lloc que s'eximisca, siguen exercides a través del servei d'assistència tècnica a municipis de la Diputació Provincial de València.  
En l'expedient queda acreditat que els drets liquidats per operacions corrents de cada un dels dos últims exercicis, excloses subvencions finalistes en el capítol IV, de l'Ajuntament de Bufali, no superen els 250.000 ?.  
El lloc de secretaria de l'Agrupació del Palomar - Benissoda - Bufali actualment està ocupat per la persona titular, la funcionària amb habilitació nacional, Verónica Vázquez Möllerstedt i, una vegada efectuat el tràmit d'audiència a la funcionària interessada, aquesta ha manifestat la seua conformitat a l'adscripció definitiva al lloc de la nova Agrupació entre els ajuntaments del Palomar i Benissoda per al manteniment en comú del lloc de secretaria.  
Efectuat el tràmit d'informació pública per un termini de 30 dies, segons s'acredita en l'expedient, mitjançant anuncis en el Butlletí Oficial de la Província de València, de 3 i 14 d'octubre de 2016, no s'han produït reclamacions.  
Sol·licitat el preceptiu informe a la Diputació Provincial de València, aquest ha sigut emés en data 24 de gener de 2017 (registre d'entrada el 15.02.2017) en sentit favorable a la dissolució de l'agrupació, a la constitució de la nova, així com a l'exempció de mantenir el lloc de secretaria de Bufali.  
A més, pel que fa a la secretaria de l'Agrupació dels ajuntaments del Palomar i Benissoda, així com de la creada en l'Ajuntament de Bufali, és procedent la seua classificació com a secretaries de classe tercera, de conformitat amb el que preveu l'article 166.2.c de la Llei 8/2010, de 23 de juny, de la Generalitat, de règim local de la Comunitat Valenciana, que atribueix l'esmentada classificació a les secretaries d'ajuntament el municipi de les quals tinga una població inferior a 5.001 habitants i el pressupost del qual no excedisca de 3.000.000,00 d'euros. Aquests requisits concorren en ambdós casos, segons les dades de població i pressupostos que es troben en la Direcció General d'Administració Local.  
Vistos els antecedents indicats, i en virtut del que disposen els articles 164.2 i 166.2.c de la Llei 8/2010, de 23 de juny, de la Generalitat, de Règim Local de la Comunitat Valenciana, així com l'article 12.2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
  
Primer  
Aprovar la dissolució de l'agrupació constituïda pels ajuntaments del Palomar, Benissoda i Bufali per al sosteniment en comú del lloc de secretaria.  
  
Segon  
Aprovar la constitució de l'agrupació formada pels ajuntaments del Palomar i Benissoda per al sosteniment en comú del lloc de secretaria.  
  
  
Tercer  
Classificar el lloc de treball resultant de l'agrupació com a secretaria de classe tercera, que està reservat a personal funcionari d'administració local amb habilitació de caràcter nacional pertanyent a la subescala de secretaria intervenció, i s'hi adscriu amb caràcter definitiu la funcionària amb habilitació de caràcter nacional, Verónica Vázquez Möllerstedt.  
  
  
Quart  
Crear i classificar en classe tercera el lloc de treball de secretaria de l'Ajuntament de Bufali. Quant a la seua provisió, el lloc quedarà reservat a personal funcionari d'administració local amb habilitació de caràcter nacional pertanyent a la subescala de secretaria intervenció.  
  
  
Cinqué  
Eximir l'Ajuntament de Bufali de l'obligació de mantenir el lloc de secretaria. Les funcions reservades al lloc esmentat seran exercides pel servei d'assistència tècnica a municipis de la Diputació Provincial de València.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) directament un recurs contenciós administratiu davant el jutjat contenciós administratiu de valència o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjuí que les persones interessades puguen exercitar qualsevol altra via que hi estimen oportuna.  
  
València, 16 de maig de 2017.- El president, p. d. (R 12.02.2016; DOGV 7722, 17.02.2016): el secretari autonòmic de Presidència: Andreu Ferrer Bautista.